Covid – 19 नि गाज्रि थासारिनि थाखाय गोबां बिथिं आव सानख’ हायै सुबुंनि खहा लाबोदों बे बायदिनो फरायसालि एबा फरायसाफोरा Covid – 19 नि थाखाय फरायसालि खुलिनो हायैआ गोबाव सम जाबाय आरो माखासे सानफोरनि उनाव फरायसालिया खुलिनो हासिगौ नामा सुबुंनि गोसोआव सान्नाय जाखांफैदों,चिरां जिल्ला बिजनी दख’रा एबसुनि  सिंआव थानाय बल्लामगुरि दालाय एबसुआ मिरु एबसुनि खावलायनाय बायदियै बल्लामगुरि गोजौ फरायसालिखौ साखोन सिखोन खालामदों  आरो बे हाबाफारियावनो बाहागो लानो हदों बल्लामगुरि दालाय एबसुनि आफादगिरि गंगा मुसाहारि ,लोगो आफादगिरि राफोदाय ब्रह्म, आरो गुबुन गुबुन बिबानाव थानाय बिबानगिरि बिथांमोनजों लोगोसे चिरां जिल्ला एबसुनि हारिमु नेहाथारी मिजिं दैमारि, बिजनी दख’रा एबसुनि लोगो आफादगिरि सुबिलाल दैमारि , सोलोंथाय नेहाथारि सोरांसार दैमारि,गेलेमु नेहाथारि हादोदसा बसुमथारि ,बल्लामगुरि गोजौ फरायसालिनि गाहाय फोरोंगिरि अमबिखा नारजारि आरो लोगो फोरोंगिरि बिथांमोनहा।बड’लेण्ड बुब्लिनि खौरांगिरि फोरनि सिगांआव बिजनी दख’रा एबसुनि लोगो आफादगिरि बिथाङा फोरमायोदि – Covid – 19 lock downनि थाखाय फरायसालिया गोबाव सम बन्द थानो गोनां जाबाय माखासे समनि उनाव फरायसालि खुलिनायनि आसा दं मानसि थायै खथा एबा न’ आव गोबां बिजानु एब जिवसा फोरा थानो नाजायो फरायसाफोरा फैनानै फरायसालियाव मोजां आबहावा मोनफै नांगोन बेनिखायनो खथायाव Sanitize खालामनाय जाबाय  आरो सोरगिदि हाग्रा दुफबनानै थानाय जायगाखौ एवस्रांनाय जाबाय आरो बिथाङा फरायसाफोरखौ खावलाय बुं बावोदि Lock down होनानै फरायनाखौ खम खालामनो नाङा    online नि गेजेरजों Class होनायफोरखौबो मोजाङै सोलोंनांगोन ।लोगोसे बल्लामगुरि गोजौ फरायसालिनि गाहाय फोरोंगिरि आबो साखोन सिखोन खालामनायनि थाखाय बल्लामगुरि दालाय एबसुखौ साबयखर होयो आरो फरायसाफोरखौबो न’आव मोजाङै फरायनो आरो गाव गावनि देहाखौ गोग्गोयै लाखिनो खावलायो।